   ڪراچي (ويب ڊيسڪ) ناليواري اداڪارا بشريٰ انصاري جي ڀيڻ سنبل شاهد ڪورونا وائرس سبب لاڏاڻو ڪري وئي. بشريٰ انصاري ۽ اسما عباس جي ڀيڻ ڪورونا وائرس سبب گذريل ڪيترن ئي ڏينهن کان سي ايم ايڇ ۾ علاج هيٺ هئي. ڪجهه ڏينهن اڳ اسما عباس انسٽاگرام تي پنهنجي ڀيڻ جي تصوير شيئر ڪندي ٻڌايو هو ته سنبل جي حالت خراب آهي، هوءَ وينٽي ليٽر تي آهي، توهان سڀ دعا ڪيو ته هوءَ جلد گهر اچي وڃي. واضح رهي ته سنبل شاهد پڻ ڪيترن ئي ڊرامن ۾ اداڪاريءَ جا جوهر ڏيکاري چڪي آهي.